Julius Angerhausen

**Julius Angerhausen** (født 3. januar 1911 i Warendorf i keiserdømmet Tyskland, død 22. august 1990 i Essen) var katolsk hjelpebiskop i Essen og forfatter av åndelig religiøs litteratur.
## Liv og virke
### Bakgrunn
Julius Angerhausen foreldre var ingeniøren Hans Angerhausen og Anna (*née* Darup). Julius gikk på *Laurentianum Gymnasium* i Warendorf til han tok *[[abitur]]* i 1930. 
### Prest
Den 21. desember 1935 ble han ordinert til prest av biskop Clemens August Graf von Galen i Münster.

I 1936 ble Angerhausen kapellan i Duisburg-Meiderich, i menigheten *Herz-Jesu*, og i 1941 kapellan i *St. Ludger* i Duisburg-Neudorf. I krigsårene 1942-1945 tjenestegjorde han i saniteten i marinen. Han ble bispedømmesjelesørger for *Christliche Arbeiterjugend* (CAJ) og områdeprest for CAJ i Duisburg i 1948. Fire år senere utførte han de samme oppgavene i Münster.

Fra 1953 til 1958 var Angerhausen nasjonal kapellan for CAJ og CAJF i Essen. Med grunnleggelsen av bispedømmet Essen i 1958 ble han inkardinert i dette da hans offisielle tjenestested var i Essen. Samme år ble han åndelig rådgiver og fikk i oppdrag av biskop Franz Hengsbach å lede etableringen av det biskoppelige sjelesørgerembede i Essen.

### Biskop
Den 27. januar 1959 ble han utnevnt av pave Johannes XXIII til titulærbiskop av *Eminentiana* og hjelpebiskop i Essen. Han ble bispeviet 12. april 1959 i Essen av biskop Franz Hengsbach. Medkonsekratorer var biskopen av Münster,  Michael Keller, og biskop Charles Msakila av Karema i Tanganyikaterritoriet (et uttrykk for på Angerhausens forbundenhet til Afrika).

Fra 1961 overtok han oppgavene som bispedømmedirektør for det pavelige verk for troens utbredelse, det pavelige misjonsarbeid for barn, og prestemisjonsarbeidet i Essen bispedømme og Opus St. Petri. Mot slutten av Det andre Vatikankonsil, som han deltok på, undertegnet Angerhausen katakombepakten den 16. november 1965, sammen med 39 andre biskoper, blant andre av Hélder Câmara, erkebiskop av Olinda og Recife (Brasil), og av Charles-Marie Himmer, biskop av Tournai (Belgia). I pakten inngikk et løfte fra biskopene om å tjene som ministre for «de fattiges kirke» i hengivenhet og ydmykhet overfot de to tredjedeler av menneskeheten som led under fattigdom og elendighet.

I 1964 ble Angerhausen fritatt fra ledelsen av pastoralkontoret. I 1966 ble han utnevnt til biskopsvikar for sjelesorg for utlendinger. Fra 1967 til 1975 var han formann for Kommisjonen for verdensmisjonen i Den tyske bispekonferanse.

Angerhausen ble emeritert den 1. mars 1986, men han forble aktiv i det pastoral arbeide for utlendinger og for misjonsarbeidet.

Julius Angerhausen gravlagt på kapittelkirkegården i Essen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Erkebiskop Cesare Orsenigo (1873-1946) *1922
* Kardinal Lorenz Jaeger (1892-1975) *1951
*Kardinal Franz Hengsbach (1910-1991) *1953
*Biskop *Julius Angerhausen* (1911-1990) *1959

## Referanser